אפין דונלד

אפין מרגרט דונלד (נולדה ב-15 במאי 1953) היא המנהלת של מכללת צ'ירצ'יל מ-2014 ופרופסור לפיזיקה ניסויית באוניברסיטת קיימברידג'.

ראשית חיים וחינוך
אפין מרגרט דונלד נולדה ב-15 במאי 1953 בלונדון לוולטר גריפיט ואננט מריאן טיילור. היא למדה בבית הספר לבנות בקמדן, ומכללת גירטון בקיימברידג'.
אפין דונלד קיבלה תואר שני במדעי הטבע (פיזיקה תאורטית) באוניברסיטת קמבריג’, ואז, בשנת 1977 עשתה דוקטורט בפיזיקה. במהלך הדוקטורט היא פגשה את בן זוגה, מטיו דונלד.

 קריירה 
לאחר שסיימה את הדוקטורט, אפין עברה עם בן זוגה לארצות הברית והתחילה פוסט-דוקטורט בנושא מתכות באוניברסיטת קורנל. לאחר שסיימה אפין עברה לעבוד על פולימרים בפוסט-דוקטורט שני. לאחר מכן חזרה לקיימברידג'וקיבלה מענק למחקר במחלקת החומרים. בשנת 1998 היא הפכה לפרופסור, וקיבלה פרס FRS ב-1999. מ-2009 ל-2014 היא הייתה חברה במועצת אוניברסיטת קיימברידג'.

עם הזמן היא התקדמה בדרגות ונהייתה סגנית ראש המחלקה, נציגה במועצה המלכותית לחינוך ואלופת האוניברסיטה לשוויון בין מגדרים מ-2010 ל-2014. היא הייתה חברה במועצת המדעית של ERC מ-2013 עד 2018, והיא עדיין חלק מוועדת הייעוץ המדעי שלהם. היא קיבלה את פרס DBE ב-2010.

 מחקר 
הדוקטורט של אפין נכתב בנושא מיקרוסקופיה אלקטרונית של מערכות גרעיניות גבוליות. מחקריה הנוכחיים של אפין מתרכזים בשדה של מערכות ביולוגיות ורכות, והם מתרכזים בשימוש ברעיונות של פיזיקה של חומר רך בלמידה על טווח גדול של מערכות ממקור סינתטי וביולוגי. חוץ מזה היא עבדה בשדה של ביופיזיקה תאית, בנושא של השפעה של גורמים פיזיקליים חיצוניים על תגובות התא.

 עבודה למען שוויון המינים 
ב-2007, אפין לקחה את תפקיד המנהלת של יוזמת הנשים במדע, הנדסה וטכנולוגיה באוניברסיטת קיימברידג'. מאז, היא תרמה רבות לשיפור המצב של הנשים באוניברסיטה. ב-2009 היא קיבלה את פרס לוריאל UNESCO (ארגון החינוך, התהמדע והתרבות של האומות המאוחדות) לנשים במדע באירופה. היא נתנה נאומים רבים בנושא השוויון בין המינים. אפין קיבלה עוד פרסים רבים על פעילותה למען שיפור חיי הנשים באוניברסיטה ובמדע ככלל.

חיים אישיים:
ב-1976 אפין התחתנה עם בן זוגה מטיו, ויש להם 2 ילדים, בן ובת. מטיו לקח על עצמו את רוב הטיפול בילדיהם בשביל שאפין תוכל לקדם את הקריירה שלה.

 פרסים 
 FRS ב-1999(עמיתה בחברה המלכותית)
 גבירה מפקדת ממונית במסדר האימפריה הבריטית(DBE)
 עמיתה בחברה האמריקאית לפיזיקה
 פרס לוריאל UNESCO לנשים במדע באירופה
 פרס "הישג לכל החיים" של טיימס ב-2019 על "מאמציה להעלות את השוויון בין המינים לסדר היום של הקהילה המדעית"
 מדליית מוט של המכון לפיזיקה
 הרצאה בקרית של החברה המלכותית
 חברה נבחרת בAcademia Europeica
 מדליית פארדיי של המכון לפיזיקה
 פרס הנשים עם הישגים יוצאים מן הכלל של UKRC (מרכז משאבי הממלכה המאוחדת)
 דוקטורט כבוד מאוניברסיטת מזרח אנגליה.
 דוקטורט כבוד מאוניברסיטת אקסטר.
 דוקטורט כבוד מאוניברסיטת שפילד.
 עמיתה נבחרת של האקדמיה האירופאית למדעים.
 דוקטורט כבוד מאוניברסיטת סוואנסיה.
 דוקטורט כבוד מה-UCL (מכללת אוניברסיטת לונדון).
 מרצת פרס רידאל של ה-SCI (קהילת התעשייה הכימאית)
 דוקטורט כבוד מאוניברסיטת הריוט ואד.
 דוקטורט כבוד מאוניברסיטת מנצ'יסטר.
 דוקטורט כבוד מאוניברסיטת ליברפול.
 פרס הישג גלובלי של ברדפורד.
 דוקטורט כבוד מאוניברסיטת לידס.
 דוקטורט כבוד מאוניברסיטת באט'.

קישורים חיצוניים

 הערות שוליים 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מנהלות
קטגוריה:פיזיקאיות
קטגוריה:מדעניות בריטיות
קטגוריה:נשים זוכות פרסים: מדע וטכנולוגיה
קטגוריה:סגל אוניברסיטת קיימברידג'
קטגוריה:זוכות פרס לוריאל-אונסק"ו לנשים במדע
קטגוריה:בריטיות שנולדו ב-1953
קטגוריה:בריטים שנולדו ב-1953